2018. szeptember 12. – A Canon Europe ma mutatta be az XF sorozat legújabb videokameráját - az XF705-öt.
Az új generációs XF-HEVC formátumot alkalmazó videokamerával SD-kártyára rögzíthetők a 4K UHD 50P formátumú, 4:2:2 arányú, 10 bites, lenyűgöző képminőséget és részletgazdagságot nyújtó felvételek.
Az 1.0 típusú CMOS-érzékelő és a DIGIC DV6 képfeldolgozó kombinációjának köszönhetően az XF705 videokameránál nagymértékben javult a hangteljesítmény és az érzékenység, valamint sokkal mozifilmszerűbbé váltak a felvételek.
A korszerű 12G-SDI interfészt és az IP-streaminget is magában foglaló, továbbfejlesztett HDR-teljesítményével az XF705 forradalmasítja az UHD HDR gyártási munkafolyamatokat.
A Canon a rendkívül hatékony HEVC videótömörítési szabványra támaszkodva és az iparági MXF formátum felhasználásával fejlesztette ki az XF-HEVC fájlformátumot.
A HEVC a leggyakrabban használt H.264/AVC formátumnál kétszer hatékonyabb, új kódolási technológiát kínál.
Az XF-HEVC használatával egyszerűvé válik a 4K UHD adatok kezelése, így a kiváló minőségű, 4K UHD 50P formátumú, 4:2:2 arányú, 10 bites fájlokat közvetlenül rögzíteni lehet a széles körben elterjedt SD kártyára.
Az XF705 videokamera a HLG (Hybrid Log Gamma) és a PQ (PerceptualQuantisation) HDR formátumok használatával is képes a HDR fájlok belső tárolására.
A kamera kiterjedt HDR segédfunkciókkal is rendelkezik, amelyek támogatják a felhasználót az expozíció szabályozásában.
Az XF705 képes egyszerre SDR jelet kibocsátani és HDR-fájlt az SD kártyára rögzíteni, ezzel lehetővé téve az egyidejű HDR/SDR műsorkészítést.
A kiváló minőségű, tömörítetlen UHD 50P jelet szimpla SDI kábelen keresztül továbbító, fejlett 12G-SDI interfésszel és a HEVC-formátum alkalmazásával az XF705 hálózaton keresztül képes 4K UHD HDR streamelésére.
A műsorok közvetítéséhez és videókészítéshez ideális XF705 minden olyan felhasználó igényeit kielégíti, akik 4K UHD HDR videókat szeretnének egyszerű munkafolyamatok útján rögzíteni.
A nagyobb, 1.0 típusú CMOS-érzékelővel könnyebb beállítani a fókuszt, hiszen a Canon XF705 egyedülálló Dual Pixel CMOS AF fókuszvezérléssel is rendelkezik, ami pontos és gyors autofókuszálást biztosít az érintéses fókuszállítás, az arcfelismerő autofókusz és a tárgykövetés funkciókkal.
A Dual Pixel fókuszvezérlés a pontos manuális fókuszállításhoz grafikus segítséget biztosít.
Az első osztályú optikai rendszerekkel rendelkező XF705 hihetetlen sokoldalúságot és rendkívül egyszerű használatot tesz lehetővé.
A 4K L-sorozatú, 25,5 mm látószögű minőségi objektív 15-szörös optikai zoommal rendelkezik és maximális rekesztartománya f/2,8.
A hatékony képstabilizálónak köszönhetően minden helyzetben stabil 4K UHD képek készíthetők.
Ezt egészíti ki az ütközőkkel felszerelt három független szabályozógyűrű, amelyek biztosítják a videokamera professzionális szintű kézi szabályozását.
XF705 – főbb jellemzők
• UHD/50P formátumú, 4:2:2 arányú, 10 bites képfelvétel XF-HEVC fájlformátumban
• Egyszerűsített HDR munkafolyamatok
• Fejlett 12G-SDI és IP-streamelés
• Pontos és megbízható Dual Pixel CMOS AF fókuszvezérlés
• 15-szörös, nagylátószögű, L-sorozatú objektív